Sheekh Maxamed Shaakir, oo sheegta inuu yahay madaxweynaha maamulka Galmudug ee garabka Ahlu Sunna Waljamaacah, oo warbaahinta la hadlay ayaa sheegay in shacabka gobolka dartiis ay u tanaasuleen "Waxaan halkan ka sheegeynaa oo aan ka caddeyneynaa dhibaatooyinkii ka dhacay caasimaddan, inaan go`aansannay inaan soo afjarno oo aan dadka shacabka ah u turno, taas darteed ayaan u tanaasulnay, makrii aan aragnay in dhib badan uu soo wajahan yahay oo wixii dhacay wax ka badan ah" "Hore Dowladda Federaalka ammaankii caasimadda waan ugu dhiibnay, haddana waxaan leennahay amnigii Galmudug oo dhan dowlada waxaa laga rabaa inay ilaaliso oo ay iyada u sameyso ciidankii Galmudug, in la ilaaliyo shacabka ayaa la rabaa, waxaan rabnaa inay dowladda mas`uuliyadaas qaaddo, mana rabno in mar dambe ay wax dhib ah nagu soo gaaraan.
